**Príloha B2**

**(uchádzač predkladá pre každú časť predmetu zákazky samostatne)**

**Rámcová dohoda**

**č. .............../2024**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“)

## Článok I

### Zmluvné strany

**Kupujúci:**

Názov: **Technická univerzita vo Zvolene**

Sídlo: T. G. Masaryka 24, 960 01 Zvolen

Štatutárny orgán: Dr.h.c. prof. Ing. Rudolf Kropil, PhD., rektor

Zodpovedné osoby: vo veciach zmluvných: Ing. Stanislav Jalakša, riaditeľ ŠDaJ

za plnenie zmluvy: Ing. Miroslava Kmeťova, vedúca ŠJ

IČO: 00397 440

IČ DPH: SK 2020474808

Bankové spojenie: Štátna pokladnica Bratislava

IBAN: SK0881800000007000240065, SK6981800000007000132558, SK4581800000007000066060, SK3981800000007000276367

Registrácia: Zriadená zák. č.131/2002 Z.z o vysokých školách v znení neskorších predpisov.

ďalej len („kupujúci“ alebo aj „TUZVO“)

a

**Predávajúci:**

Názov: **....................................................**

Sídlo: ....................................................

Štatutárny orgán: ...............................................

Osoba zodp. za plnenie zmluvy: ......................................

IČO: ....................................................

IČ DPH: ....................................................

Bankové spojenie: ....................................................

IBAN: ....................................................

BIC:

Registrácia: v Obchodnom registri Okresného súdu ........oddiel ......., vložka čislo ........

ďalej len („predávajúci“)

**Článok II**

**Úvodné ustanovenia**

1. Podkladom pre uzavretie tejto rámcovej dohody je výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky **„Nákup potravín pre potreby študentskej jedálne** Technickej univerzity vo Zvolene **– časť ...: ........................,** ktorej víťazom sa stal predávajúci.
2. Účelom tejto rámcovej dohody je ustanoviť rámcové zmluvné podmienky pre uzatváranie čiastkových objednávok medzi predávajúcim a kupujúcim, s cieľom zabezpečiť opakovanú a kontinuálnu dodávku potravín v závislosti od požiadaviek a potrieb kupujúceho, za podmienok ustanovených touto rámcovou dohodou a jednotlivými čiastkovými objednávkami. Vzájomné práva a povinnosti zmluvných strán sa budú riadiť ustanoveniami tejto rámcovej dohody, pokiaľ čiastková objednávka uzavretá medzi zmluvnými stranami na základe a v rozsahu tejto rámcovej dohody neustanoví inak.

#### Článok III.

### Predmet rámcovej dohody

1. Predmetom tejto rámcovej dohody je záväzok predávajúceho počas platnosti a účinnosti tejto dohody, riadne a včas dodávať kupujúcemu tovar**,** ktorý je špecifikovaný v **Prílohe č. 1\_Ocenený zoznam položiek - časť ...: ..................** (ďalej len „tovar“) a záväzok kupujúceho riadne a včas dodaný tovar od predávajúceho prevziať a zaplatiť predávajúcemu kúpnu cenu, určenú v súlade s čl. IV. tejto dohody, a to na základe objednávok uzatváraných medzi predávajúcim a kupujúcim za podmienok ustanovených touto rámcovou dohodou.
2. Predávajúci sa zaväzuje počas celého trvania tejto rámcovej dohody mať v obchodnej ponuke a k dispozícii pre kupujúceho celý sortiment tovaru podľa Prílohy č. 1 tejto rámcovej dohody. Tovar dodávaný na základe tejto rámcovej dohody musí spĺňať všetky zákonom stanovené normy a požiadavky na zdravotne nezávadný tovar.
3. Zmluvné strany sa dohodli, že rozsah a množstvo tovaru uvedené v Prílohe č. 1 k tejto rámcovej dohode je len orientačné a skutočne odobrané množstvo sa bude odvíjať od skutočných potrieb kupujúceho po dobu trvania tejto rámcovej dohody.
4. Predávajúci sa zaväzuje kupujúcemu dodávať skutočne objednané množstvá tovaru uvedené v objednávke.
5. Ak sa v Prílohe č. 1 alebo v ponuke predávajúceho predloženej vo verejnom obstarávaní, ktorého výsledkom je táto rámcová dohoda, uvádzajú údaje alebo odkazy na konkrétneho výrobcu, značku, obchodný názov a predávajúci takýto tovar nemá v dispozícii, predloží kupujúcemu ponuku tovaru s porovnateľnými, respektíve lepšími parametrami. Ekvivalent v rovnakej alebo vyššej kvalite je možné dodať len v prípade predchádzajúceho súhlasu kupujúceho.
6. Predávajúci je povinný na požiadanie predložiť kupujúcemu kópie platných certifikátov bezpečnosti potravín alebo Značky kvality SK alebo podobnej značky, ktorá má v systéme intenzívnejšiu kontrolu autorizovanou kontrolnou inštitúciou.

**Článok IV.**

## Cena a platobné podmienky

1. Kúpna cena tovaru je stanovená podľa zákona č. 18/1996 Z. z. o cenách v znení neskorších predpisov a v súlade s vyhláškou č. 87/1996 Z.z v znení neskorších predpisov a je určená v EUR.
2. Celková zmluvná cena za celý predmet plnenia tejto rámcovej dohody je:

Celková cena bez DPH..........................................EUR

Celková cena s DPH..............................................EUR

Slovom: ..............................................................................................................................................

1. Jednotkové ceny za tovar sú uvedené v Prílohe č.1 tejto rámcovej dohody.
2. Zmluvná cena uvedená v bode 2 tohto článku je stanovená vrátane balného, dopravných nákladov, dodávky tovaru, ako aj vyloženia tovaru v priestoroch kupujúceho.
3. Kupujúcemu vzniká povinnosť zaplatenia zmluvnej ceny po riadnom dodaní tovaru predávajúcim bez akýchkoľvek vád, na základe vystavenej faktúry, ktorá musí byť v súlade s objednávkou vystavenou kupujúcim/dodacím listom a Prílohou č. 1 k tejto rámcovej dohode. Súčasťou faktúry musí byť dodací list potvrdený povereným zástupcom kupujúceho aj predávajúceho, podpisom a odtlačkom pečiatky. Kupujúci a predávajúci sa zaväzujú vo všetkých písomnostiach (listoch, dodacích listoch, faktúrach, atď.) uvádzať číslo tejto rámcovej dohody.
4. Zmluvná cena uvedená v tomto článku, ako aj jednotkové ceny tovarov, ktoré sú uvedené v Prílohe č.1 k tejto rámcovej dohode sú záväzné počas celej doby platnosti tejto rámcovej dohody.
5. Predávajúci sa zaväzuje znížiť jednotkové ceny tovaru kedykoľvek počas trvania rámcovej dohody, a to v prípade zavedenia tzv. akciových alebo sezónnych cien tovaru na trhu (ďalej len „sezónne ceny“), a to aj bez vyzvania kupujúcim, priamo znížením ceny vo faktúre vystavenej a doručenej kupujúcemu po dodaní tovaru, ktorého sa sezónne (akciové) ceny týkajú. Kupujúci je povinný predávajúceho informovať o akciových cenách, a to písomne alebo inou formou (napr. formou doručenia letákov).
6. Predávajúci vystaví faktúry za dodaný tovar mesačne, samostatne podľa jednotlivých pracovísk kupujúceho a doručí ich elektronicky na [skladsj@tuzvo.sk](mailto:skladsj@tuzvo.sk), najneskôr do 5 pracovných dní po uplynutí príslušného kalendárneho mesiaca.
7. Faktúra musí obsahovať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov. Kupujúci si vyhradzuje právo vrátiť faktúru na doplnenie alebo vystavenie novej faktúry, a to v prípade, že neobsahuje všetky náležitosti daňového dokladu v zmysle platnej právnej úpravy. U takejto doplnenej alebo novej vystavenej faktúry je predávajúci povinný vyznačiť novú lehotu splatnosti.
8. Kupujúci neposkytuje preddavok ani zálohovú platbu.
9. Lehota splatnosti faktúry je 30 dní odo dňa poskytnutia riadneho plnenia.
10. Dňom splnenia povinnosti úhrady faktúry je deň odpísania finančných prostriedkov z účtu kupujúceho na účet predávajúceho.
11. Kupujúci nenesie zodpovednosť za omeškanie s úhradou faktúry, ktorá je spôsobená nepripísaním finančných prostriedkov na účet predávajúceho zo strany jeho finančného ústavu.

**Článok V.**

**Dodacie podmienky**

1. Predávajúci sa zaväzuje dodávať kupujúcemu tovar podľa článku III. tejto rámcovej dohody priebežne počas platnosti tejto dohody do miesta dodania tovaru podľa bodu 10 tohto článku, a to v lehote najneskôr do 24 hodín od doručenia objednávky, a to v pracovných dňoch v časovom rozpätí denne v čase **od 6:30 do 07:30 hod**., čerstvé pečivo zabezpečí denne v čase **od 5:30 do 6:30 hod**., prípadne podľa dohody s kupujúcim. V prípade mimoriadnej potreby je predávajúci povinný zabezpečiť dodanie tovaru **do 2 hodín** od doručenia objednávky.
2. Predávajúci je povinný dodávať tovar tak, aby v čase jeho dodania kupujúcemu neuplynula viac ako 1/3-tina z doby spotreby vyznačenej na dodanom tovare alebo na dodacom liste.
3. Predávajúci zodpovedá za kvalitu dodaného tovaru, ktorá musí byť v súlade s Prílohou č. 1 tejto rámcovej dohody, so zákonom NR SR č. 152/1995 Z. z. o potravinách v znení neskorších predpisov a s ostatnými platnými právnymi predpismi. V prípade porušenia platných právnych predpisov, týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolného orgánu, preberá predávajúci na seba všetky náklady, súvisiace s prípadným sankčným postihom kupujúceho kontrolným orgánom.
4. Kupujúci je pri prevzatí tovaru povinný prekontrolovať jeho úplnosť, kompletnosť, balenie, kontrolné pásky a svojim podpisom na dodacom liste túto skutočnosť potvrdiť. V prípade akýchkoľvek vád tovaru resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní tovaru u predávajúceho reklamovať a uviesť nedostatky na dodacom liste. Ich akceptovanie predávajúci potvrdí na dodacom liste svojim podpisom. Bezchybnosť dodávky potvrdzuje kupujúci predávajúcemu podpisom dodacieho listu.
5. Ak pri prevzatí tovaru zistí kupujúci, že ide o nekompletnú dodávku tovaru, o dodávku tovaru nezodpovedajúceho objednávke, dohodnutej kvalite, certifikátu, vzorke, doba spotreby nespĺňa podmienku uvedenú v bode 2 tohto článku alebo je tovar neoznačený alebo poškodený, či má akékoľvek iné vady, kupujúci nie je povinný takýto tovar prevziať a predávajúci je povinný v lehote do 24 hod. dodať tovar bez vád zodpovedajúci objednávke kupujúceho, pri čerstvom tovare - mäse, pečive, zemiakoch a zelenine **do 1 hodiny**, ak sa zmluvné strany nedohodnú inak.
6. Kupujúci je oprávnený reklamovať vady dodaného tovaru písomne (pričom za písomnú formu sa považuje aj uplatnenie vád e-mailom):
   * ihneď pri prevzatí – v prípade zjavných vád, t.j. vady množstva, druhu a viditeľného poškodenia,
   * do 24 hodín – v prípade potravín podliehajúcich rýchlej skaze, ak ide o balené potraviny, ktoré nie je možné skontrolovať pri preberaní tovaru,
   * v prípade ostatných potravín dodaných predávajúcim - počas záručnej doby bezodkladne po zistení akýchkoľvek vád.
7. Vady tovaru reklamované podľa ods. 6 tohto článku musia byť predávajúcim bezodplatne odstránené do vystavenia mesačnej faktúry za kalendárny mesiac, v ktorom došlo k reklamácií. Kupujúci bude akceptovať iba mesačnú faktúru za dodávku bezchybného tovaru, t. j. v súlade s dodacími listami vystavenými v príslušnom kalendárnom mesiaci. Kupujúci nie je povinný uhradiť predávajúcemu cenu tovaru, ktorý mal akékoľvek vady.
8. Záruka sa nevzťahuje na vady, ktoré boli spôsobené neodbornou manipuláciou zo strany kupujúceho.
9. Obaly dodaného tovaru musia byť čitateľne vyznačené v štátnom jazyku, pričom musia obsahovať najmä názov výrobku, obchodné meno výrobcu, hmotnosť výrobku, dátum spotreby, spôsob skladovania a zoznam zložiek výrobku v súlade s Potravinovým kódexom SR a zákonom NR č.152/1995 Z. z. o potravinách v znení neskorších predpisov a súvisiacimi právnymi predpismi a ďalšími údajmi, ktoré sú uvedené v Prílohe č. 1 tejto rámcovej dohody.
10. Miestom dodania tovaru sú jednotlivé pracoviská kupujúceho, a to:
11. Študentská jedáleň (Internát Bariny), Študentská 27, 960 01 Zvolen,
12. Atrium Relax, (bufet), T. G. Masaryka 24, 960 01 Zvolen
13. Predávajúci berie na vedomie, že uvedený zoznam miest dodania tovaru môže byť počas platnosti a účinnosti tejto rámcovej dohody zmenený podľa potrieb kupujúceho. Zmenu týkajúcu sa miest dodania tovaru je povinný kupujúci písomne oznámiť predávajúcemu alebo uviesť v objednávke.
14. Tovar bude dodávaný priebežne na základe objednávok kupujúceho. Tovar bude dodaný, vynesený, a vyložený na miesto určené kupujúcim.
15. Predávajúci vyhlasuje, že je v súlade so všetkými aplikovateľnými právnymi predpismi oprávnený dodávať tovar kupujúcemu.
16. Kupujúci je oprávnený si v ojedinelých prípadoch, objednať aj taký tovar, ktorý nie je uvedený v Prílohe č. 1 tejto dohody a spadá do príslušnej časti predmetu zákazky. Cena za daný tovar nesmie byť vyššia ako cena v aktuálnom cenníku dodávateľa.
17. V prípade, že  predávajúci počas trvania rámcovej dohody nie je schopný dodať včas a v požadovanom množstve niektorý z tovarov uvedených v Prílohe č. 1, kupujúci má právo zabezpečiť tovar zodpovedajúcej kvality od iného dodávateľa a v množstve nevyhnutnom na pokrytie jeho časovej potreby a za cenu najvýhodnejšej ponuky na trhu. Predávajúci musí písomne (e-mailom) oznámiť kupujúcemu skutočnosť, že nie je schopný dodať niektorý tovar, v súlade s bodom 17 tejto rámcovej dohody. Ak v prípade neschopnosti predávajúceho dodať kupujúcemu tovar uvedený v Prílohe č. 1, vznikne kupujúcemu akákoľvek škoda, zodpovedá za takto vzniknutú škodu predávajúci.
18. Predávajúci je uzrozumený so skutočnosťou, že množstvo odobraného tovaru je závislé od počtu stravovaných osôb, ktoré je pre kupujúceho z dlhodobého hľadiska nepredvídateľné. Kupujúci si vyhradzuje právo zmeniť množstvo tovaru u jednotlivých položiek pri zachovaní jednotkových cien a celkovej ceny tovaru. Jednotkové ceny tovarov sú počas platnosti a účinnosti rámcovej dohody maximálne. K ich zníženiu môže dôjsť jednostranne bez udania dôvodu.
19. Predávajúci sa zaväzuje informovať kupujúceho o výpadku a neschopnosti dodávky tovaru, uvedeného v Prílohe č.1 tejto rámcovej dohody, a to bez zbytočného odkladu po tom ako sa o výpadku tovaru dozvie.
20. Súčasťou záväzku predávajúceho podľa tejto rámcovej dohody sú aj služby spojené s dodaním tovaru, t.j. zabezpečenie kompletizácie tovaru, balenie tovaru, jeho doprava a vyloženie v mieste plnenia
21. Dopravu tovaru do miesta dodania, určeného kupujúcim v objednávke, zabezpečuje predávajúci na vlastné náklady tak, aby bola zabezpečená dostatočná ochrana tovaru pred jeho poškodením alebo znehodnotením.
22. Doprava tovaru do miesta dodania musí byť vykonávaná vozidlami s oprávnením a schválením na prepravu potravín v súlade s platnými všeobecne záväznými predpismi SR a/alebo príslušného členského štátu Európskej únie. Zo strany predávajúceho musia byť zabezpečené technické podmienky prevozu potravín v súlade s Potravinovým kódexom SR. Kupujúci si vyhradzuje právo skontrolovať vhodnosť vozidiel používaných na prepravu tovaru kedykoľvek v priebehu platnosti tejto rámcovej dohody. Všetky vozidlá používané na prepravu tovaru musia byť izotermické, strojovo chladené a hygienicky spôsobilé na prepravu potravín a surovín živočíšneho pôvodu.
23. V prípade, ak sa bude dodávka tovaru vykonávať na základe zmluvného vzťahu s dopravcom, vozidlá dopravcu musia spĺňať všetky podmienky uvedené v bode 20 tohto článku.
24. Nesplnenie povinností predávajúcim v zmysle bodov 17 až 21 tohto článku sa považuje za podstatné porušenie rámcovej dohody a je dôvodom na okamžité odstúpenie od rámcovej dohody zo strany kupujúceho.
25. Kontaktnou osobou kupujúceho pre účely objednávania a prijímania tovaru je Eva Mihalyová, skladsj@tuzvo.sk, tel. č.: 045/5206633
26. Kontaktné údaje predávajúceho pre účely prijímania objednávok: ................................(meno, priezvisko, e-mail: ..................., tel. č.: .............................. (doplní uchádzač)

**Článok VI.**

**Zodpovednosť za vady a akosť tovarov**

1. Predávajúci sa zaväzuje, že tovar ním dodávaný na základe objednávok kupujúceho bude zodpovedať platným právnym predpisom, bude spĺňať všetky požiadavky na zdravotnú nezávadnosť a bude prvej akostnej triedy.
2. Doba spotreby dodávaného tovaru je stanovená výrobcom a bude vždy vyznačená na obaloch dodaného tovaru.
3. Zjavné vady tovaru spočívajúce v množstve alebo v akosti dodaného tovaru je osoba poverená prevzatím tovaru zo strany kupujúceho povinná reklamovať ihneď, a to vyznačením rozdielu medzi objednaným a dodaným množstvom tovaru, resp. určením počtu a druhu tovaru, ktorý nespĺňa akostné požiadavky. Poverený zástupca každej zmluvnej strany vyznačí v dodacom liste skutočne odovzdané a prevzaté množstvo dodaného tovaru a túto skutočnosť potvrdí svojim podpisom a odtlačkom pečiatky.
4. Predávajúci je povinný vadný tovar vyznačený na dodacom liste urýchlene a v súlade s článkom V. bodu 5 od uplatnenia vady nahradiť tovarom, ktorý spĺňa podmienky uvedené v tejto rámcovej dohode/objednávke vystavenej na jej základe. V prípade nesplnenia tejto povinnosti má kupujúci právo na odstúpenie od rámcovej dohody z dôvodu podstatného porušenia zmluvných podmienok.
5. Prípadné nároky z vád tovaru budú riešené v zmysle príslušných ustanovení Obchodného zákonníka.
6. V prípade opakovaného dodania vadného tovaru predávajúcim má kupujúci právo na odstúpenie od tejto rámcovej dohody a bezodkladné vrátenie zaplatenej kúpnej ceny za dodaný vadný tovar.
7. Nebezpečenstvo vzniku škody na dodávanom tovare prechádza na kupujúceho v momente potvrdenia jeho prevzatia na dodacom liste osobou poverenou prevzatím tovaru zo strany kupujúceho. Kupujúci si vyhradzuje právo neprevziať od predávajúceho tovar, ktorý sa vyznačuje zjavnými vadami alebo nekompletne dodaný objednaný tovar.
8. V ostatných prípadoch, neupravených touto rámcovou dohodou, sa budú zmluvné strany riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.

## Článok VII.

## Možnosť odmietnutia tovaru

## 1. Kupujúci si vyhradzuje právo odmietnuť prevziať tovar z dôvodu nedodržania lehoty, ceny, akosti, druhu, štruktúry, množstva tovaru špecifikovaného objednávkou alebo ak dodávka tovaru nespĺňa podmienku týkajúcu sa doby spotreby uvedenú v článku V, bode 2 tejto rámcovej dohody.

## 2. Kupujúci pri realizácii dodávok tovaru predávajúcim bude vykonávať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti. Tovar nesmie javiť známky porušenia obalu, vlhkosti, nesmie sa v ňom vyskytovať hmyz a hlodavce príp. iný škodca. V prípade ak predávajúci poruší zásadu čerstvosti a kvality dodaného tovaru, kupujúci tento tovar nepreberie a bude sa to považovať za podstatné porušenie rámcovej dohody a kupujúcemu vznikne právo na okamžité odstúpenie od rámcovej dohody.

**Článok VIII.**

**Sankcie**

1. Pri porušení jednotlivej zmluvnej povinnosti predávajúceho dodať predmet plnenia v dohodnutom termíne, na dohodnuté miesto, v požadovanej kvalite a za dohodnutú cenu, je kupujúci oprávnený uplatniť voči predávajúcemu zmluvnú pokutu vo výške 0,05 % z hodnoty predmetu kúpy, s ktorého dodaním je predávajúci v omeškaní, a to za každý deň z omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo na užívanie tovaru, alebo iných dokladov, ktoré je predávajúci povinný predložiť kupujúcemu podľa tejto rámcovej dohody. Zároveň je v takomto prípade kupujúci oprávnený uplatniť si voči predávajúcemu náhradu škody, najmä nárok na úhradu preukázateľných nákladov, ktoré mu vznikli neplnením zmluvnej povinnosti zo strany predávajúceho.
2. V prípade omeškania kupujúceho s uhradením faktúry, je predávajúci oprávnený požadovať od kupujúceho zmluvnú pokutu vo výške 0,02 % z dlžnej sumy za každý deň omeškania.
3. Kupujúci je oprávnený svoju pohľadávku voči predávajúcemu vzniknutú titulom zmluvnej pokuty, náhrady škody, ušlého zisku a všetky ostatné pohľadávky vzniknuté na základe tejto rámcovej dohody jednostranne započítať s pohľadávkou predávajúceho na uhradenie kúpnej ceny. V prípade, ak to nie je možné alebo sa započítanie neuplatní, takto vzniknuté pohľadávky kupujúceho zaplatí predávajúci kupujúcemu v lehote 30 dní odo dňa písomného uplatnenia týchto nárokov.
4. Zaplatenie zmluvnej pokuty a/alebo náhrady škody nezbavuje predávajúceho povinnosti dodať tovar a/alebo doklady podľa tejto rámcovej dohody.
5. Zmluvné strany vyhlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.
6. Zaplatením zmluvnej pokuty nie je dotknuté právo kupujúceho na náhradu škody, ktorá mu omeškaním predávajúceho vznikla.
7. Zodpovednosť za škodu sa bude riadiť podľa príslušných ustanovení Obchodného zákonníka. Pre účely tejto dohody sa škodou rozumejú aj náklady kupujúceho na zabezpečenie rovnakého alebo porovnateľného tovaru u iného dodávateľa, ktoré vzniknú v prípade omeškania predávajúceho s dodaním tovaru alebo odstránením vád tovaru, pokiaľ toto omeškanie ohrozuje činnosť kupujúceho.
8. Kupujúci nepripúšťa obmedzenie výšky úhrad zmluvných pokút a trvá na stanovenej výške zmluvných pokút za celé obdobie porušovania povinností predávajúcim, pričom predávajúci s týmto súhlasí.

#### Článok IX.

**Subdodávatelia**

1. Pokiaľ niektorú časť predmetu tejto rámcovej dohody predávajúci zabezpečuje subdodávateľským spôsobom, zodpovedá za splnenie podmienok dohodnutých v tejto rámcovej dohode v celom rozsahu tak, ako keby všetky plnenia zabezpečoval sám. Zmluvným partnerom pre kupujúceho na predmet plnenia rámcovej dohody je len predávajúci.
2. Ak predávajúci pri plnení rámcovej dohody využijú kapacity subdodávateľov, ktorí sú známi, uvedú výšku plnenia zo zmluvy, ktorú majú v úmysle zabezpečiť subdodávateľmi na vlastné riziko a zodpovednosť, spolu s uvedením identifikačných údajov subdodávateľov, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, podľa Prílohy č. 2 tejto rámcovej dohody.
3. Predávajúci zodpovedajú za odbornú starostlivosť pri výbere subdodávateľov.
4. Predávajúci pri výbere subdodávateľa sú povinní postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

|  |  |  |  |  |
| --- | --- | --- | --- | --- |
| **Obchodné meno subdodávateľa** | **Adresa sídla**  **subdodávateľa** | **IČO** | **výška plnenia v EUR bez DPH** | **Meno a priezvisko osoby oprávnenej konať za subdodávateľa, adresa pobytu, dátum narodenia** |
| \* |  |  |  |  |

\*(pozn. vyplnia úspešní uchádzači pred podpisom rámcovej dohody, doplní počet riadkov podľa potreby)

1. Predávajúci je povinný písomne oznámiť kupujúcemu akúkoľvek zmenu údajov o subdodávateľoch, a to bezodkladne, najneskôr však do 5 pracovných dní odo dňa, kedy sa predávajúci dozvedel o tejto zmene.
2. Pravidlá pre zmenu subdodávateľov:

* predávajúci je povinný kupujúcemu vopred predložiť písomné oznámenie o zmene subdodávateľa, ktoré bude obsahovať minimálne: výšku plnenia zákazky v EUR s DPH, ktoré má v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
* navrhovaný subdodávateľ musí byť zapísaný v registri partnerov verejného sektora, ak výška jeho plnenia bude v úhrne vyššia ako 250 000 EUR s DPH v kalendárnom roku, ak ide o opakujúce sa plnenie.
* kupujúci písomne oznámi predávajúcemu svoje schválenie, resp. nechválenie zmeny subdodávateľa.

#### Článok X.

#### Doba platnosti a ukončenie dohody

1. Rámcová dohoda sa uzatvára na dobu určitú, a to na **12 mesiacov** odo dňa nadobudnutia jej účinnosti alebo do vyčerpania **finančného limitu** uvedeného v článku IV. bod 2, podľa toho, ktorá skutočnosť nastane skôr.
2. V prípade ak počas platnosti rámcovej dohody, nedôjde k vyčerpaniu finančného limitu, verejný obstarávateľ môže lehotu trvania rámcovej dohody zmeniť dodatkom, tak aby maximálna zmluvná cena bola dočerpaná. Táto zmena nesmie presiahnuť lehotu 24 mesiacov odo dňa jej prvej účinnosti.
3. Pri podstatnom porušení povinností vyplývajúcich z tejto rámcovej dohody môže oprávnená strana okamžite písomne odstúpiť od rámcovej dohody a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Zmluvné strany sa dohodli, že za podstatné porušenie povinností zo strany predávajúceho sa považuje najmä opakované (viac ako 2-krát):
4. nedodanie objednaného tovaru,
5. dodanie tovaru s vadami,
6. dodanie tovaru v nesprávnom množstve alebo špecifikácii,
7. nedodržanie dodacej lehoty,
8. nezabezpečenie dodania náhradného tovaru v lehote uvedenej v tejto rámcovej dohode,
9. nesplnenie povinností predávajúcim v zmysle článku V, bodov 17 až 21 tejto rámcovej dohody.

Za podstatné porušenie tejto rámcovej dohody zo strany kupujúceho sa rozumie opakované (viac ako 2 -krát) neuhradenie splatnej pohľadávky predávajúceho vzniknutej titulom kúpnej ceny za predpokladu, ak kupujúceho na to písomne upozornil s poskytnutím primeranej dodatočnej lehoty na plnenie a pohľadávka nebola aj napriek tomu uhradená. Úplná alebo čiastočná zodpovednosť strany je vylúčená v prípadoch zásahu vyššej moci.

1. Odstúpenie nadobúda účinnosť dňom doručenia odstúpenia druhému účastníkovi dohody. Odstúpenie od tejto rámcovej dohody sa považuje za doručené aj v prípade, ak sa doporučená zásielka adresovaná na adresu sídla/miesta podnikania príjemcu vráti odosielateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa odstúpenie považuje za doručené dňom, keď bola odstupujúcej strane zásielka vrátená, i keď sa adresát o tom nedozvedel.
2. Ktorákoľvek zo zmluvných strán je oprávnená vypovedať túto rámcovú dohodu bez udania dôvodu. Výpoveď musí byť písomná, pričom výpovedná lehota je 3 mesiace. Výpovedná lehota začína plynúť od prvého dňa mesiaca nasledujúceho po doručení výpovede druhej zmluvnej strane. Vypovedanie tejto rámcovej dohody neovplyvňuje splnenie záväzkov oboch zmluvných strán vyplývajúcich z konkrétnych objednávok uzavretých na základe tejto rámcovej dohody pred termínom ukončenia tejto dohody z dôvodu jej výpovede ktoroukoľvek zmluvnou stranou. Na doručovanie výpovede sa uplatnia podmienky uvedené v bode 3 tohto článku.
3. Predčasné ukončenie rámcovej dohody nemá vplyv na nárok na zmluvnú pokutu, ani na náhradu škody vzniknutej porušením tejto rámcovej dohody.

#### Článok XI.

## Záverečné ustanovenia

1. Táto rámcová dohoda je povinne zverejňovanou zmluvou podľa § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobode informácii“).
2. Táto rámcová dohoda nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR podľa § 47a ods. 1 zákona č. 40/1964 Zb. Občiansky zákonník v  znení neskorších predpisov a § 5a zákona o slobode informácií.
3. Akékoľvek zmeny a doplnky tejto rámcovej dohody sa budú robiť formou písomných dodatkov, ktoré musia byť odsúhlasené písomne oboma zmluvnými stranami a stanú sa jej neoddeliteľnou súčasťou.
4. V prípadoch, ktoré nie sú v tejto rámcovej dohode uvedené, riadi sa vzťah zmluvných strán ustanoveniami Obchodného zákonníka.
5. Obidve zmluvné strany sa zaväzujú oznamovať si včas všetky zmeny údajov dôležitých pre plnenie tejto rámcovej dohody.
6. Táto rámcová dohoda je vyhotovená v šiestich rovnopisoch, z ktorých predávajúci obdrží jeden rovnopis a kupujúci štyri rovnopisy.
7. Zmluvné strany si rámcovú dohodu riadne prečítali, jej obsahu porozumeli a na znak súhlasu ju potvrdzujú svojim vlastnoručným podpisom.
8. Neoddeliteľnou súčasťou tejto rámcovej dohody je:

Príloha č. 1: Ocenený zoznam položiek

Vo Zvolene dňa ........................ V .................. dňa ..........................

Za predávajúceho Za kupujúceho

..................................................... ..................................................

Ing. Stanislav Jalakša

riaditeľ ŠDaJ

oprávnený na podpisovanie dohody

........................................................

Ing. Miroslava Kmeťová

osoba zodpovedná za plnenie zmluvy

Príloha č. 1: Ocenený zoznam položiek

Ocenený zoznam položiek pre každú časť predmetu zákazky, na ktorú uchádzač predkladá ponuku je uvedený v Prílohách B.1.1 až B.1.12